
Uznesenie Okresný súd Prievidza v spore žalobcu: A. B. C., D., so sídlom advokátskej kancelárie E. F. X, G., B.: XX XXX XXX proti žalovanému: B. G. H., narodený XX.XX.XXXX, bytom I. XXXX/XX, E., občan SR, o zaplatenie 1 646,49 Eur s prísl. takto rozhodol: I. Súd schvaľuje zmier uzavretý medzi žalobcom a žalovaným v znení: Žalovaný sa zaväzuje zaplatiť žalobcovi sumu 1.651,50 Eur v dvoch mimoriadnych splátkach a to tak, že prvú splátku vo výške 825,75 Eur zaplatí žalovaný žalobcovi do 15.09.2025 a druhú splátku vo výške 825,75 Eur zaplatí žalovaný žalobcovi do 15.12.2025, pod následkom straty výhody splátok v prípade omeškania s prvou splátkou, čo má za následok splatnosť celého plnenia. Trovy konania si každá strana znáša sama. II. O vrátení pomernej časti súdneho poplatku rozhodne vyšší súdny úradník samostatným uznesením. odôvodnenie: 1. Žalobou podanou dňa 17.09.2024 sa žalobca domáhal voči žalovanému zaplatenia sumy 1646,49 Eur s príslušenstvom a náhrady trov konania. 2. Pred otvorením prvého súdneho pojednávania strany sporu uzavreli zmier a požiadali súd o jeho schválenie. 3. Podľa ustanovenia § 148 ods. 1, 2 zák. č. 160/2015 Z.z. Civilného sporového poriadku ( ďalej ,,CSP“) žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 4. Strany sporu požiadali, aby súd schválil zmier tak, ako je uvedené vo výroku uznesenia. Nakoľko zmier uzavretý medzi žalobcom a žalovaným nie je v rozpore so všeobecne záväznými právnymi predpismi, súd ho podľa § 148 ods. 2 CSP schválil. Suma, ktorú sa žalovaný zaviazal zaplatiť žalobcovi v dvoch mimoriadnych splátkach predstavuje istinu spolu s 10% zo sumy zaplateného súdneho poplatku po zaokrúhlení na jedno desatinné číslo. Súčasťou uzavretého zmieru boli aj trovy konania. 5. Vo výroku II. rozhodnutia súd rozhodol, že o vrátení pomernej časti súdneho poplatku podľa § 14 ods. 4 zák.č. 71/1992 Zb. o súdnych poplatkoch a poplatku za výpis z registra trestov rozhodne vyšší súdny úradník samostatným uznesením. Poučenie: Proti tomuto uzneseniu odvolanie nie je prípustné ( § 357 CSP).
Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona.

